અમદાવાદ– શેરબજારમાં બીજા દિવસે મજબૂતી આગળ વધી હતી. રીઝર્વ બેંક ઓફ ઈન્ડિયાએ ધારણા મુજબ વ્યાજદરમાં કોઈ જ ફેરફાર નથી કર્યો, પણ એસએલઆરમાં અડધા ટકાનો ઘટાડો કર્યો છે, જેનાથી બેંકોમાં લીકવીડીટી વધશે, અને આથી પીએસયુ બેંક શેરોમાં નવી લેવાલીથી તેજી થઈ હતી. તેમજ ગ્લોબલ માર્કેટના પોઝિટિવ અહેવાલો પાછળ બ્લુચિપ શેરોમાં પણ નવી લેવાલીનો ટેકો હતો. પરિણામે શેરબજારમાં મજબૂતી વધુ આગળ વધી હતી. ટ્રેડિંગ સેશનને અંતે બીએસઈ સેન્સેક્સ 174.33(0.55 ટકા) વધી 31,671.71 બંધ રહ્યો હતો. અને એનએસઈ નિફટી ઈન્ડેક્સ 55.40(0.56 ટકા) ઉછળી 9914.90 બંધ થયો હતો.